open-index/open-wikipedia-markdown huggingface dataset:
இரண்டாம் யசோவர்மன்

**இரண்டாம் யசோவர்மன்** ( *Yasovarman II* ) 1160 முதல் 1166 வரை கெமர் பேரரசின் ஆட்சியாளராக இருந்தார்  இரண்டாம் தரணிந்திரவர்மனுக்குப் பிறகு இவர் பதவியேற்றார்.  1165 இல், அவர் திரிபுவனாதித்யனால் தூக்கியெறியப்பட்டார்.   இவரது ஆட்சி துணை அதிகாரிகளில் ஒருவரால் முடிவுக்கு வந்தது. 

## சான்றுகள்

பகுப்பு:1166 இறப்புகள்
பகுப்பு:கம்போடிய அரசர்கள்
பகுப்பு:கம்போடிய வரலாறு
மூன்றாம் செயேந்திரவர்மன்

**மூன்றாம் செயேந்திரவர்மன்**  (*Jaya Indravarman III*) (சுமார் 1106-1145, ஆட்சி; 1139-1145) 12 ஆம் நூற்றாண்டின் மத்தியில் சம்பா இராச்சியத்தின் அரசராக இருந்தார்.

ஐந்தாம் அரிவர்மன் வாரிசு இல்லாத மன்னராக இருந்ததால், 1129ல் பதவி துறந்தார். அவரது வளர்ப்பு மகன், மூன்றாம் செயேந்திரவர்மன், 1133 இல் சம்பாவின் பட்டத்து இளவரசனாக பரிந்துரைக்கப்பட்டார். 1131 ஆம் ஆண்டில், அங்கோர் ஆட்சியாளர் இரண்டாம் சூரியவர்மன் கேட்டுக் கொண்டதையடுத்து  தாய் வியட்டைத் தாக்கி, 1132 இல் மூன்று மாகாணங்களைக் கைப்பற்றினார். 1139 இல், சம்பாவின் அரசரானார். இவரது ஆட்சிக் காலங்களைப் பற்றி அதிகம் அறியப்படவில்லை. 1140 இல் குவாங் நாமில் உள்ள மீ சன் இந்து கோயில்களின் தொகுதியில் கோயில்களைக் கட்டி நன்கொடைகளையும் வழங்கினார். மேலும் மூன்று ஆண்டுகளுக்குப் பிறகு நா திரங்கில் உள்ள பூ நகர் கோவிலில்  பூநகர் அன்னைக்கு ஒரு கோவிலைக் கட்டினார்.

இந்திரவர்மன் தாய் வியட்டுடன் சமாதான உடன்படிக்கைக்கு வழிவகுத்ததாலும், கெமர் பேரரசின் தாய் வியட்டிற்கு எதிரான வீணான போர்களில் சேர மறுத்ததாலும், கெமர் அதற்குப் பதிலாக இவரது இராச்சியத்தை ஆக்கிரமிக்க ஆரம்பித்தது. 1145 ஆம் ஆண்டில், இரண்டாம் சூரியவர்மன் சம்பாவின் மீது படையெடுப்பிற்கு தலைமை தாங்கினார். இது அவரது முந்தைய பேரழிவு போர்களைப் போலல்லாமல், அது வெற்றிகரமாக இருந்தது. கெமர் இராணுவம் விஜயாவின் சாம் தலைநகரைக் கைப்பற்றி, அதைக் கொள்ளையடித்தது . மேலும், மீ சன் கோவில்களை அழித்தது. கெமர் பேரரசு சாம் மன்னரை குறைமதிப்பிற்கு உட்படுத்தி அவரை பதவி நீக்கம் செய்தது. 

இந்திரவர்மன் போரின் குழப்பங்களுக்கு மத்தியில் காணாமல் போனார். வரலாற்றாளர் மாஸ்பெரோ கூற்றின்படி, கெமரால் கொல்லப்பட்டிருக்கலாம் அல்லது கைது செய்யப்பட்டிருக்கலாம். 

## சான்றுகள்

## உசாத்துணை
* 
*   
*  

பகுப்பு:1145 இறப்புகள்
பகுப்பு:கம்போடிய வரலாறு
பகுப்பு:கம்போடிய அரசர்கள்
நான்காம் செயேந்திரவர்மன்

**நான்காம் செயேந்திரவர்மன்** (*Jaya Indravarman* IV) 1167-1192 வரை, நவீன வியட்நாமில் அமைந்திருந்த முன்னாள் பிராந்தியமான சம்பா இராச்சியத்தின் அரசராக இருந்தார். இவர் சீன அரசவைக்கும், தாய் வியட் ஆகியோருக்கு  அடிபணிந்து ஆட்சி செய்தார். தரைவழிப் படையெடுப்பிற்காக சீனாவிலிருந்து குதிரைகளை வாங்குவதில் தோல்வியுற்ற இவர், கப்பல் படையைத் தயாரித்தார்.

1177 இல் கெமர் பேரரசின் சம்பா படையெடுப்பிற்கு தலைமை தாங்கியதற்காக இவர் குறிப்பிடத்தக்கவர். இவரது கடற்படைப் படைகள் மீகாங் மற்றும் தொன்லே சாப் ஆறுகள் வழியாக தொன்லே சாப் வரை பயணித்து அங்கோரைக் கைப்பற்றி திரிபுவனாதித்யவர்மனைக் கொன்றனர்.   

1190 ஆம் ஆண்டில், இரண்டாம் தரணிந்திரவர்மனின் மகனும் வாரிசுமான கெமர் மன்னர் ஏழாம் செயவர்மன், சம்பாவுக்கு எதிராக பழிவாங்க முயன்றார். தலைநகர் வித்யானந்தனனால் கைப்பற்றப்பட்டது. மேலும், செயேந்திரவர்மன் மீண்டும் கம்போடியாவுக்கு கைதியாக கொண்டு வரப்பட்டார். கம்போடியாவின் மன்னர் பின்னர் 1191 இல் அரியணையை மீண்டும் பெறுவதற்கான முயற்சியில் இவரை விடுவித்தார். இருப்பினும், வித்யானந்தனன் இவரை தோற்கடித்து, செயேந்திரவர்மனைக் கொலை செய்தார்.  

## சான்றுகள்

பகுப்பு:1192 இறப்புகள்
பகுப்பு:கம்போடிய அரசர்கள்
பகுப்பு:கம்போடிய வரலாறு
மனகுளி மல்லப்பா சன்னவீரப்பா

**மனகுளி மல்லப்பா சன்னவீரப்பா** (*Managuli Mallappa Channaveerappa*)(இறப்பு 28 சனவரி 2021) என்பவர் இந்திய அரசியல்வாதியும் கருநாடக மாநில சட்டமன்ற மேனாள் உறுப்பினரும் ஆவார். இவர் 2018 முதல் 2021 வரை, ஜனதா தளம் (சமயச்சார்பற்ற) கட்சியின் சார்பில் சிந்தாகி தொகுதி கர்நாடக சட்டமன்ற உறுப்பினராகப் பணியாற்றினார். சன்னவீரப்பா 2021-ல் தனது 85 வயதில் கோவிட்-19 தொற்று காரணமாகச் சுவாச சிக்கல்களால் இறந்தார்.

## மேற்கோள்கள்

பகுப்பு:பிஜாப்பூர் மாவட்ட மக்கள்
பகுப்பு:2021 இறப்புகள்
பகுப்பு:கர்நாடக அரசியல்வாதிகள்
பகுப்பு:கர்நாடக சட்டமன்ற உறுப்பினர்கள்
பகுப்பு:கொரோனாவைரசுத் தொற்றினால் இறந்தவர்கள்
கருட வாகனம்

**கருட வாகனம்** என்பது வைணவ சமயத்தில் முழுமுதற் கடவுளான திருமால் உலா செல்லும் வாகனங்களில் ஒன்றாகும். கருடனை பெரிய திருவடி என்கின்றனர்.  கருடாழ்வார், விஷ்ணுப்பிரியன், விஹாகேஸ்வரன், வைநதேயன், சுபர்ணன், புள்ளரசன், பட்சிராஜன் என்ற பெயர்களும் கருடனுக்கு உண்டு. 

கருடவாகனத்தில் திருமாலை பார்ப்பவர்களுக்கு மறுபிறவியே இல்லை என்பது வைணவர்களின் நம்பிக்கை ஆகும்.

## வாகன அமைப்பு
கருடன் மனிதர்களைப் போன்ற தோற்றத்துடன், மூக்கு மட்டும் கழுகு போல அமைக்கப்படுகிறது. கருடன வாகனத்திற்கு இறக்கைகள் உளாளன. அமர்ந்த நிலையில் ஒரு காலை மண்டியிட்டு, ஒரு காலை சற்று உயர்த்தியிருப்பார். இரு கரங்களை முன்புறம் நீட்டியவாறு உள்ளார். அதில் திருமாலின் பாதங்களை தாங்குவார்.

## கோயில்களில் உலா நாட்கள்
வைணவ கோயில்களில் பின்பற்றப்படும் ஆகமத்திற்கு ஏற்றவாறு உற்சவத்தின் மூன்றாம் நாள் அல்லது ஐந்தாம் நாள் கருட வாகனம் பயன்படுத்தப்படுகிறது.
* திருவரங்கம் அரங்கநாதசுவாமி கோயிலில் வருடத்தில் நான்கு முறை நம்பெருமாள் கருடவாகனத்தில் உலா வருகிறார். சித்திரைத் தேர் திருவிழா, தைத்தேர் திருவிழா மற்றும் பங்குனி கோரதத் திருவிழாக்களில் நம்பெருமாள் தங்க கருடவாகனத்தில் உலா வருகிறார். மாசித் தெப்பத்திருவிழாவின் போது நம்பெருமாள் வெள்ளி கருட வாகனத்தில் உலா வருகிறார். மாசி வெள்ளி கருடவாகனத்தில் நம்பெருமாளை தரிசனம் செய்தால் காசிக்குச் சென்று வந்த பலன் கிடைக்கும் என்பது நம்பிக்கையாகும். 

## கல் கருட வாகனம்
* தமிழ்நாடு மாநிலம் தஞ்சாவூர் மாவட்டத்தில் கும்பகோணத்தில் இருந்து குடவாசல் செல்லும் வழியில் சுமார் பத்து கிலோமீட்டர் தொலைவில் தெற்கே திருநறையூர் நம்பி கோயில் உள்ளது. இங்குள்ள கருட வாகனம் மிகவும் புகழ்பெற்ற ஒன்றாகும். கல்லினால் ஆன இந்த கருட வாகனத்தை கல் கருடன் என்கின்றனர்.

நாச்சியார் கோயிலில் கருட வாகன உலாவை *கல் கருடன் சேவை* என்கின்றனர். இந்த விழா வருடத்தில் மார்கழி மற்றும் பங்குனி மாதங்களில் நடைபெறுகிறது. கல்கருட சேவையின் பொழுது 4 டன் எடையுள்ள கல்லினால் செய்யப்பட்ட கருடாழ்வார் வீதிஉலா நடைபெறும். கருட வாகனத்தை முதலில் 4 பேரும் பின்னர் 8,16,32,64 கடைசியாக 128 பேர் தூக்குவர். நிகழ்ச்சி முடிவில் சிலையை மீண்டும் கோவிலுக்குள் எடுத்து செல்லும் பொழுது சிலை தூக்குவோரின் எண்ணிக்கை 128, 64, 32, 16,8 என குறைந்து இறுதியில் 4 பேர் மட்டும் சிலையை கோவிலுக்குள் எடுத்துச்செல்வர்.

## இவற்றையும் காண்க

* கண்ட பேரண்ட பட்சி வாகனம்
* தாரகாசுர வாகனம்
* அதிகார நந்தி வாகனம்
* புருசா மிருக வாகனம்

## ஆதாரங்கள்

பகுப்பு:இந்து சமய கோயில் வாகனங்கள்
ஐந்தாம் அரிவர்மன்

**ஐந்தாம் அரிவர்மன்** (*Harivarman V*) அல்லது **இளவரசர் சுந்தரதேவன்** (ஆட்சி. 1114–1129) சம்பாவின் அரசராவார். வாரிசு இல்லாமல் முப்பது ஆண்டுகள் ஆட்சி செய்த இரண்டாம் செயேந்திரவர்மனின் (1071–1113) மருமகனான இவர் சம்பாவின் அரசனாக நியமிக்கப்பட்டார்.   இவரது ஆட்சி அமைதியானது. இவர் 1116 மற்றும் 1120 இல் சொங் வம்ச அரசவைக்கு தனது தூதர்களை அனுப்பினார். சீன அரசவையால் இவர் "தங்க முத்திரையைக் கொண்ட  அரண்மனையின் அரசர்" என்று அறிவிக்கப்பட்டார். 

அரிவர்மன் மீ சன் இந்து கோயில்களின் தொகுதிகளுக்கு பல நன்கொடைகளையும் கட்டிடங்களையும் வழங்கினார். 

இவருக்கும் வாரிசு இல்லாததால், தனது வளர்ப்பு மகனுக்கு 1129 இல் தேவராஜா என்ற பட்டத்தையும், 1133 இல் பட்டத்து இளவரசனாகவும் நியமித்தார். 1139 இல் பட்டத்து இளவரசர் மூன்றாம் செயேந்திரவர்மன் (ஆட்சி. 1139-1145) என்ற பட்டப் பெயருடன் அரியணை ஏறினார்.  

## சான்றுகள்

பகுப்பு:கம்போடிய அரசர்கள்
பகுப்பு:கம்போடிய வரலாறு
குடிவாடா அமர்நாத்

**குடிவாடா அமர்நாத்** (*Gudivada Amarnath*)(பிறப்பு 1985/1986) என்பவர் ஆந்திரப் பிரதேச மாநிலத்தைச் சேர்ந்த இந்திய அரசியல்வாதியும் சட்டமன்ற உறுப்பினரும் ஆவார். இவர் ஒய். எஸ். ஆர். காங்கிரசு கட்சியின் சார்பில்ஆந்திரப் பிரதேச சட்டமன்றத்திற்கு 2019-ல் நடைபெற்ற தேர்தலில் அனகாபல்லி சட்டமன்றத் தொகுதியில் போட்டியிட்டுசட்டமன்ற உறுப்பினராகத் தேர்ந்தெடுக்கப்பட்டார்.

## ஆரம்ப கால வாழ்க்கை
குடிவாடா அமர்நாத், முன்னாள் அரசியல்வாதியும், அனகப்பல்லி மக்களவைத் தொகுதியின் நாடாளுமன்ற உறுப்பினருமான குடிவாடா குருநாத ராவ் மற்றும் நாகமணி ஆகியோரின் மகனாவார். இவர் பொறியியல் பட்டதாரி ஆவார்.

## தொழில்
குடிவாடா அமர்நாத் மற்றும் அவரது தாயார் நாகமணி ஆகியோர் இந்தியத் தேசிய காங்கிரசில் உறுப்பினர்களாக இருந்தனர். தந்தையின் மறைவுக்குப் பிறகு காங்கிரசிலிருந்து விலகி தெலுங்கு தேசம் கட்சியில் சேர்ந்தனர். மார்ச் 2014-ல், இவர்கள் இருவரும் தெலுங்கு தேசம் கட்சியிலிருந்து விலகி ஒய். எஸ். ஆர். காங்கிரசு கட்சியில் சேர்ந்தனர்.

## மேற்கோள்கள்


பகுப்பு:தெலுங்கு தேசம் கட்சி அரசியல்வாதிகள்
பகுப்பு:வாழும் மக்கள்
சம்பங்கி வெங்கட சின்ன அப்பால நாயுடு

**சம்பங்கி வெங்கட சின்ன அப்பலா நாயுடு** (*Sambangi Venkata China Appala Naidu*) என்பவர் இந்திய அரசியல்வாதியும் ஆந்திரப்பிரதேச சட்டமன்ற உறுப்பினரும் ஆவார். இவர் ஆந்திரப் பிரதேச மாநிலம் பொப்பிலியினைச் சேர்ந்தவர். மேல்நிலைக் கல்வி வரை கற்றுள்ளார். அப்பால நாயுடு  பொப்பிலி சட்டமன்றத் தொகுதிக்கு நடைபெற்ற ஆந்திரப் பிரதேச 15வது ஆந்திரப்பிரதேச சட்டமன்ற  தேர்தலில் ஒய். எஸ். ஆர். காங்கிரசு கட்சியின் வேட்பாளராப் போட்டியிட்டு வெற்றி பெற்று சட்டமன்ற உறுப்பினராக பணியாற்றுகிறார்.

## மேற்கோள்கள்


பகுப்பு:வாழும் மக்கள்
பகுப்பு:ஆந்திரப் பிரதேச சட்டமன்ற உறுப்பினர்கள்
ஆரணி சிறீனிவாசுலு

**ஆரணி சிறீனிவாசுலு** (பிறப்பு 15 மே), **ஜங்கலபள்ளி சிறீனிவாசுலு** மற்றும் **ஜேஎம்சி** என்றும் அழைக்கப்படுபவர், இந்திய மாநிலமான ஆந்திரப் பிரதேசத்தைச் சேர்ந்த அரசியல்வாதியும் சட்டமன்ற உறுப்பினரும் ஆவார். இவர் ஒய். எஸ். ஆர். காங்கிரசு கட்சியின் சார்பாக 2019ஆம் ஆண்டு நடைபெற்ற ஆந்திரப்பிரதேச சட்டமன்றத் தேர்தலில் சித்தூர் சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார்.

## ஆரம்ப கால வாழ்க்கை
ஆரணி கிருஷ்ணய்யாவுக்கு மகனாக ஆரணி சிறீனிவாசுலு பிறந்தவர்.

## அரசியல் வாழ்க்கை
சிறீனிவாசலு 2009ஆம் ஆண்டு நடைபெற்ற ஆந்திரப் பிரதேச சட்டப் பேரவைத் தேர்தலில் சித்தூர் சட்டமன்றத் தொகுதியில் பிரசா ராச்யம் கட்சி சார்பில் போட்டியிட்டுத் தோல்வியடைந்தார். பின்னர் பிராசா ராச்யம் கட்சியிலிருந்து விலகி தெலுங்கு தேசம் கட்சியில் சேர்ந்தார். தெலுங்கு தேசம் கட்சியில் சித்தூர் மாவட்ட தலைவராக நியமிக்கப்பட்டார்.  ஏப்ரல் 2014-ல், இவர் தெலுங்கு தேசத்திலிருந்து விலகி ஒய். எஸ். ஆர். காங்கிரசில் சேர்ந்தார். 2014ஆம் ஆண்டு ஆந்திரப் பிரதேச சட்டப் பேரவைத் தேர்தலில் ஒய். எஸ். ஆர். காங்கிரசு கட்சி சார்பில் சித்தூர் சட்டமன்றத் தொகுதியில் போட்டியிட்டு தெலுங்கு தேச கட்சியின் சத்திய பிரபாவிடம் தோல்வியடைந்தார். மீண்டும் 2019ஆம் ஆண்டு ஆந்திரப் பிரதேச சட்டப் பேரவைத் தேர்தலில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார்.

## மேற்கோள்கள்

பகுப்பு:தெலுங்கு தேசம் கட்சி அரசியல்வாதிகள்
பகுப்பு:தெலுங்கு மக்கள்
பகுப்பு:சித்தூர் மாவட்ட நபர்கள்
பகுப்பு:வாழும் மக்கள்
கமுந்திங் தடுப்பு மையம்

{
  "type": "ExternalData",
  "service": "geoline",
  "ids": "Q6359857",
  "properties": {
    "stroke": "#FFCC00",
    "stroke-width": 6
  }
}


**கமுந்திங் தடுப்பு மையம்** (ஆங்கிலம்: *Kamunting Detention Centre* (**KEMTA**); மலாய்: *Kem Tahanan Perlindungan Kamunting*; சீனம்: 甘文丁拘留中心) என்பது மலேசியா, பேராக், கமுந்திங், லாருட், மாத்தாங், செலாமா மாவட்டத்தில் உள்ள ஒரு தடுப்பு மையம் ஆகும். இதனை **கமுந்திங் சிறை முகாம்** என அழைப்பதும் உண்டு. 

இந்த மையம் 93.3 எக்டர் பரப்பளவைக் கொண்டது. தைப்பிங் நகரில் இருந்து ஏறக்குறைய 8 கி.மீ. தொலைவிலும், கமுந்திங் நகரில் இருந்து 3 கி.மீ. தொலைவிலும் அமைந்துள்ளது. 

மலேசியஉள்நாட்டுப் பாதுகாப்புச் சட்டத்தின் (*Internal Security Act Malaysia*) கீழ் கைது செய்யப்பட்ட நபர்களைக் காவலில் வைத்து விசாரிக்க அரசாங்கம் இந்தத் தடுப்பு மையத்தைப் பயன்படுத்துகிறது.
 

## பொது

இந்த தடுப்பு மையம், மலேசியாவின் மிகைத் தடுப்பு சிறை (*Malaysia's Supermax Prison*) அல்லது அதிகபட்ச பாதுகாப்புச் சிறை (*Maximum Security Prison*) என்றும் அழைக்கப்படுகிறது. அத்துடன் மலேசிய அதிகாரிகள் அரசியல் கைதிகளை அடைத்து வைக்கும் தளம் என்றும் கூறப்படுகிறது.

மலேசியஉள்நாட்டுப் பாதுகாப்புச் சட்டத்தின் பரவலான பயன்பாட்டைத் தூண்டிய குறிப்பிடத்தக்க நிகழ்வுகளில் 1987-இல் லாலாங் நடவடிக்கை (*Operation Lalang*); மற்றும் 1999-இல் சீர்திருத்த இயக்கம் (*Reformasi Movement*) ஆகியவற்றைக் குறிப்பிட்டுச் சொல்லலாம்.

### அல்-அர்க்காம் அல்-மவுனா குழுக்கள்

பயங்கரவாதிகள் மற்றும் தவறான வழிபாட்டு முறைகள் போன்ற தேசிய பாதுகாப்புக்கு அச்சுறுத்தலாக அமையலாம் என அறியப்பட்ட தனி நபர்களையும்; குழுக்களையும் தடுத்து வைப்பதற்கும் இந்த மையம் பயன்படுத்தப்பட்டு உள்ளது. கமுந்திங்கில் தடுத்து வைக்கப்பட்ட சில குறிப்பிடத்தக்க குழுக்களில் அல்-அர்க்காம் (*Al-Arqam*) குழு மற்றும் அல்-மவுனா (*Al-Ma'unah*) பயங்கரவாதக் குழுவும் அடங்கும்.

## முக்கிய நபர்கள்

* அன்வர் இப்ராகீம் - மலேசியப் பிரதமர்
* லிம் கிட் சியாங் - எதிர்க்கட்சி தலைவர்
* செப்ரி கித்திங்கான் - சபா மாநில துணை முதல்வர்
* கர்பால் சிங் - எதிர்க்கட்சி தலைவர்
* பி. பட்டு - அரசியல்வாதி
* வி. டேவிட் - தொழிற்சங்கவாதி
* ஐரீன் சேவியர் - பெண் உரிமை போராளி
* ஜெயக்குமார் தேவராஜ் - மலேசிய சோசலிச கட்சி தலைவர்
* வேதமூர்த்தி பொன்னுசாமி - இண்ட்ராப் போராட்டக் குழு
* கணபதிராவ் விருமன் - இண்ட்ராப் போராட்டக் குழு
* சிவராசா ராசையா - மனித உரிமை
* எம். மனோகரன் - இண்ட்ராப் போராட்டக் குழு
* உதயகுமார் பொன்னுசாமி - இண்ட்ராப் போராட்டக் குழு
* சாமிநாதன் கணேசன் - இலங்கைத் தமிழர்களின் அனுதாபி
* லிம் குவான் எங் - பினாங்கு முன்னாள் முதலமைச்சர் 
* முகமது சாபு - மலேசிய தற்காப்புத்துறை அமைச்சர்
* திரேசா கோக் - மலேசிய தோட்டத் தொழில்; மூலப் பொருட்கள் அமைச்சர்

## மேற்கோள்

## மேலும் காண்க
* லாலாங் நடவடிக்கை
* மலேசிய உள்நாட்டுப் பாதுகாப்புச் சட்டம்
* மலேசியாவின் அரசியல்

## வெளி இணைப்புகள்

பகுப்பு:மலேசிய சிறைச்சாலைகள்
பகுப்பு:மலேசியாவில் அரசியல்
பகுப்பு:மலேசியாவில் மனித உரிமைகள்‎
காக்கை வாகனம்

**காக்கை வாகனம்** என்பது திருவிழாக்களின் பொழுது உற்சவ சனீஸ்வரன் எழுந்தருளும் வாகனங்களில் ஒன்றாகும். இந்த வாகனம் சனீஸ்வர பரிகார தலங்களிலும், சில சிவாலயங்களில் மட்டுமே காணப்படுகிறது.  திருமகளின் அக்கா தவ்வை தெய்வத்திற்கும் காகம் வாகனமாகும். 

## கோவில்களில் உற்சவ விழா
* காரைக்கால் மாவட்டம் திருநல்லாறு தர்பாரண்யேஸ்வரர் கோயிலில் சனீஸ்வரன் அனுகிரக மூர்த்தியாக உள்ளார். இக்கோயிலில் தங்க காக்கை வாகனம் உள்ளது.  சனிப்பெயர்ச்சி விழாக் காலத்தில் உற்சவர் சனீஸ்வரன் காக்கை வாகனத்தில் வசந்த மண்டபத்தில் காட்சி தருகிறார். 

* பவானி சங்கமேசுவரர் கோயில்

## இவற்றையும் காண்க

* கண்ட பேரண்ட பட்சி வாகனம்
* தாரகாசுர வாகனம்
* அதிகார நந்தி வாகனம்
* புருசா மிருக வாகனம்

## ஆதாரங்கள்


பகுப்பு:இந்து சமய கோயில் வாகனங்கள்
மேற்கு வங்காள சட்ட மேலவை

**மேற்கு வங்காள சட்ட மேலவையானது** (*West Bengal Legislative Council*; ) இந்திய மாநிலமான மேற்கு வங்காளத்தின் ஈரவை சட்டமன்றத்தின் மேலவையாகும், இது 1952 இல் நடைமுறைக்கு வந்தது.

## கலைப்பு
மேலவை 1969 இல் கலைக்கப்பட்டது. மேற்கு வங்க சட்டமன்றம் 21 மார்ச் 1969 அன்று சட்ட மேலவையை கலைப்பதற்கான தீர்மானத்தை நிறைவேற்றியது. பின்னர் இந்திய நாடாளுமன்றம் 1 ஆகத்து 1969 முதல் சட்ட மேலவையை கலைப்பதற்கான மேற்கு வங்காள சட்டமன்ற மேலவை (நீக்கம்) சட்டம், 1969 ஐ நிறைவேற்றியது.

## மறுமலர்ச்சி முயற்சி
மேலவையை புதுப்பிக்க திரிணாமுல் காங்கிரசு அரசு திட்டமிட்டது.

## குறிப்புகள்

பகுப்பு:மேற்கு வங்காள அரசு
பகுப்பு:இந்திய மாநிலங்களின் சட்டமன்றங்கள்
தமிழ்நாடு தொழிற்சாலைகள் (திருத்தம்) சட்ட முன்மொழிவு, 2023

இந்தியத் தொழிற்சாலைகள் சட்டம் 1948 மற்றும் தமிழ்நாடு தொழிற்சாலைகள் விதிகள், 1950இல் தற்போது 8 மணி நேரம் மட்டுமே நடைமுறையில் உள்ளது இச்சட்டத்தின் விதிகளை திருத்தம் செய்து, 12 மணி நேர வேலைக்கான சட்ட மசோதாவை தமிழ்நாட்டை ஆளும் திமுக அரசு 21 ஏப்ரல் 2023 அன்று தமிழக சட்டப்பேரவையில் எதிர்க்கட்சிகளின் எதிர்ப்பை மீறி சட்ட மசோதவை நிறைவேற்றியது.
## வரலாறு
தனியார் நிறுவனங்களில் வேலை நேரத்தை 8 மணி நேரத்திலிருந்து 12 மணி நேரமாக உயர்த்துவது தொடர்பான சட்ட மசோதாவை, தொழிலாளர் நலன் மற்றும் திறன் மேம்பாட்டுத் துறை அமைச்சர் சி. வி. கணேசன் 21 ஏப்ரல் 2023 அன்று சட்டப்பேரவையில் அறிமுகம் செய்தார். இதற்கு அதிமுக உள்ளிட்ட எதிர்க்கட்சிகளுடன், திமுக கூட்டணி கட்சிகளான இந்திய தேசிய காங்கிரசு, இந்தியப் பொதுவுடமைக் கட்சி, இந்தியப் பொதுவுடமைக் கட்சி (மார்க்சிஸ்ட்), மதிமுக, விடுதலைச் சிறுத்தைகள் கட்சிகள் எதிர்ப்பு தெரிவித்து வெளிநடப்பு செய்தனர். இதனைத் தொடர்ந்து குரல் வாக்கெடுப்பு மூலம் இந்த சட்ட மசோதா தமிழ்நாடு சட்டப்பேரரவையில் 21 ஏப்ரல் 2023 அன்று நிறைவேற்றப்பட்டது.

## விளக்கம்
இந்த மசோதா தொடர்பாக விளக்கம் அளித்த தொழில் துறை அமைச்சர் தங்கம் தென்னரசு, “வெளிநாட்டு நிறுவனங்கள் முதலீட்டிற்காக தமிழகத்தை நோக்கி வரும் தொழிற்சாலைகளில் நெகிழ்வுத் தன்மை என்பதற்காக இந்தச் சட்டம் கொண்டுவரப்பட்டுள்ளது என்றார். மேலும் எந்தத் தொழிலாளர்கள் விரும்புகிறார்களோ, அவர்களுக்கு மட்டுமே இந்த சட்ட மசோதா பொருந்தும் என்றார். 

தொழிலாளர் நலன் மற்றும் திறன் மேம்பாட்டுத் துறை அமைச்சர் சி. வி. கணேசன் பேசுகையில், "வாரத்திற்கு 48 மணி நேரம் வேலை பார்க்க வேண்டும்; இந்த 48 மணி வேலை நேரத்தை 4 நாட்களில் முடித்துவிட்ட பிறகு 5-வது நாளில் தொழிலாளர் வேலை செய்ய விரும்பினால், அவர்களுக்கு சம்பளம் வழங்கும் வகையில் சட்ட மசோதா உள்ளது; அனைத்து நிறுவனங்களுக்கும் இந்த சட்டம் இல்லை; விரும்பக்கூடிய தொழிற்சாலைகள், தொழிலாளர்களுக்கு மட்டுமே இந்தச் சட்டம் கொண்டுவரப்படும்" என்று தெரிவித்தார்.

## சட்ட திருத்த முன்மொழிவை திரும்ப பெறுதல்
தொழிலாளர் சங்கங்கள் கோரியதன் பேரில், 12 மணி நேர வேலைக்கான தொழிலாளர் சட்டத் திருத்தம் தமிழ்நாடு அரசு நிறுத்தி வைத்துள்ளது.1 மே 2023 அன்று தமிழக முதல்வர் மு. க. ஸ்டாலின் இச்சட்ட முன்மொழிவை திரும்பப் பெறுவதாக அறிவித்தார்.

## இதனையும் காண்க
* இந்தியத் தொழிற்சாலைகள் சட்டம் 1948
## மேற்கோள்கள்

## வெளி இணைப்புகள்
* தொழிலாளர் சட்டம், 1948 மற்றும் பிற தொழிலாளர் நலச்சட்டங்கள் குறித்த தமிழ்நாடு அரசின் செயலாக்கம் 

பகுப்பு:தமிழ்நாடு சட்டமன்றம்
பகுப்பு:தமிழ்நாடு அரசு
பகுப்பு:இந்தியத் தொழிலாளர் நலச் சட்டங்கள்
இமயமலை கதிர்க்குருவி

**இமயமலை கதிர்க்குருவி** (*Himalayan prinia*)(*பிரினியா கிரினிகெரா*) என்பது *சிசுடிகோலிடே* குடும்பத்தில் உள்ள ஒரு பறவை சிற்றினமாகும். இது முன்பு வரி கதிர்க்குருவியுன் (*பி. ஸ்ட்ரைட்டா*) இணைக்கப்பட்டது.

## வாழிடம்
இமயமலைக் கதிர்க்குருவி இந்தியத் துணைக்கண்டத்திலும் சீனாவின் சில பகுதிகளிலும் காணப்படுகிறது. இதன் பரவல் பொதுவாக இமயமலையைத் தொடர்ந்து உள்ளது. இது ஆப்கானித்தான், பாக்கித்தான், இந்தியா, பூட்டான், நேபாளம் மற்றும் சீனாவின் யுன்னான் மாகாணம் ஆகிய நாடுகளில் காணப்படுகிறது. மியான்மர், சீனாவின் பெரும்பகுதி மற்றும் தைவான் ஆகிய நாடுகளில் உள்ள இதன் எண்ணிக்கை 2019ஆம் ஆண்டின் ஆய்வைத் தொடர்ந்து யுனான் மாகாணத்தில் *பி. கிரினிகெரா* மற்றும் *பி. ஸ்ட்ரைட்டா* இரண்டு இணைவாழ்வுடன் உள்ளன.

## துணையினங்கள்
நான்கு துணை சிற்றினங்கள் உள்ளன: *பி. கி. ஸ்ட்ரைட்டுலா.* ஆப்கானித்தான் மற்றும் மேற்கு பாக்கிஸ்தானின் மலைகளில் அறியப்பட்டுள்ளன. *பி. கி. கிரினிகெரா*, வட பாக்கித்தானிலிருந்து வடகிழக்கு இந்தியாவில் அருணாச்சலப் பிரதேசம் வரை காணப்படுகிறது. *பி. கி. யுன்னானென்சிசு*. இது சீனாவின் வடமேற்கு யுன்னான் மாகாணத்தில் மட்டுப்படுத்தப்பட்டுள்ளது. *பி. கி.* *பேங்சி* தென்கிழக்கு யுனான் மாகாணத்தில் காணப்படுகிறது. இது முன்னர் பழுப்புக் கதிர்க்குருவியின் துணையினமாகக் கருதப்பட்டது.

## மேற்கோள்கள்

பகுப்பு:பாக்கித்தானியப் பறவைகள்
பகுப்பு:வடகிழக்கு இந்தியப் பறவைகள்
பகுப்பு:கதிர்க்குருவி
வரிக் கதிர்க்குருவி

**வரிக் கதிர்க்குருவி** (***பிரினியா ஸ்ட்ரைட்டா***) அல்லது **சுவின்கோ கதிர்க்குருவி** என்பது *சிசுடிகோலிடே* குடும்பத்தில் உள்ள ஒரு பறவை சிற்றினமாகும். இது முன்பு இமயமலை கதிர்க்குருவியாகக் (*பி. கிரினிகேரா*) கருதப்பட்டது. ஆனால் 2019-ல் வெளியிடப்பட்ட ஆய்வைத் தொடர்ந்து அதிலிருந்து பிரிக்கப்பட்டது.

## பரவல்
வரிக் கதிர்க்குருவி சீனா மற்றும் தைவான் முழுவதும் காணப்படுகிறது. இது சீனாவின் யுன்னான் மாகாணத்தில் உள்ள *பி. கிரினிகெராவுடன்* ஒற்றுமைக் கொண்டது.

வரிக் கதிர்க்குருவியில் அறியப்பட்ட மூன்று துணையினங்கள் உள்ளன. இவை: *பி. ஸ்.* கேதாரியா. இது வடகிழக்கு இந்தியாவிலிருந்து மியான்மர் வழியாகத் தென்-மத்திய சீனா வரையிலான பகுதியில் காணப்படுகிறது. *பி. ஸ். பரும்ஸ்ட்ரியாட்டா.* இது தென்கிழக்கு மற்றும் மத்திய சீனா முழுவதும் காணப்படுகிறது. *பி. ஸ். ஸ்ட்ரைடா*, இதன் பரவல் தைவானில் கட்டுப்படுத்தப்பட்டுள்ளது.

## மேற்கோள்கள்


பகுப்பு:சீனப் பறவைகள்
பகுப்பு:கதிர்க்குருவி
திமோர் இலை கதிர்க்குருவி

**திமோர் இலை கதிர்க்குருவி** (*Timor leaf warbler*)(*பிலோசுகோபசு  பிரிசுபைடெசு*) என்பது பில்லோசுகோபிடே குடும்பத்தில் உள்ள பழைய உலக கதிர்க்குருவி சிற்றினமாகும். இது திமோர் தீவில் காணப்படுகிறது. இதன் நெருங்கிய சிற்றினமாக ரோட் இலைக் கதிர்குருவி உள்ளது.

## மேற்கோள்கள்

பகுப்பு:கதிர்க்குருவி
ஐரீன் சேவியர்

**ஐரீன் சேவியர்** (ஆங்கிலம்: *Patricia Lourdes Irene*; மலாய்: *Irene Xavier*; சீனம்: 艾琳·萨维尔) (பிறப்பு: 17 டிசம்பர் 1951) என்பவர் மலேசியாவில் சுவாராம் (*Suaram*) எனும் முன்னணி மனித உரிமை அமைப்பின் செயற்பாட்டாளர்; பெண்கள் உரிமை ஆர்வலர்; மலேசியாவில் நன்கு அறியப்பட்ட பெண்ணியவாதியாகும். மலேசியாவின் பெண்ணுரிமை அமைப்பான "சிலாங்கூர் பெண்களின் நண்பர்கள்" அமைப்பின் தலைவரும் ஆவார்.

1987-ஆம் ஆண்டு லாலாங் நடவடிக்கையில் (*Operation Lalang*) மலேசிய உள்நாட்டுப் பாதுகாப்புச் சட்டம் 1960 (*Internal Security Act 1960*) தேச நிந்தனையின் கீழ் (*Sedition Act*) கைது செய்யப்பட்டு குற்றம் சாட்டப்பட்டவர்; கமுந்திங் தடுப்பு மையத்தில் (*Kamunting Detention Centre*) 355 நாட்கள் தடுத்து வைக்கப்பட்டவர்.

## சொந்த வாழ்க்கை

டிசம்பர் 17, 1951-இல் மலேசியாவின் பேராக் மாநிலத்தில் பிறந்தார். இவரின் அசல் பெயர் பாட்ரிசியா லூர்து ஐரீன் (*Patricia Lourdes Irene*). பல்கலைக்கழகத்தில் படிக்கும் போது 1971-ஆம் ஆண்டு பல்கலைக்கழகச் சட்டத்திற்கு (*1971 Universities Act*) எதிரான போராட்டங்களில் பங்கேற்றார்.

பல்கலைக்கழகத்தில் பட்டம் பெற்ற பிறகு, தொழிலாளர் இயக்கங்களில் தன்னை ஈடுபடுத்திக் கொண்டார். தாழ்த்தப்பட்ட வகுப்பினர்களுக்காகவும்; பெண் தொழிலாளர்களின் உரிமைகளுக்காகவும் போராடினார்.

### குறைந்தபட்ச ஊதியத்தை சட்டமாக்குதல்

பெண்கள் உரிமை அமைப்புகள் மூலம், பெண் தொழிலாளர்களுக்கு அவர்களின் சொந்த சூழ்நிலையைப் புரிந்து கொள்ளக் கற்றுக் கொடுப்பது; தொழிலாளர் சங்கங்களை உருவாக்க ஊக்குவிப்பது; நிர்வாகத்தினரிடம் இருந்து சிறந்த பலன்களைப் பெறுக் கொடுப்பது; வீட்டுப் பணியாளர்களுக்கு குறைந்தபட்ச ஊதியத்தை சட்டமாக்குமாவது போன்றவற்றை அரசாங்கத்திடம் முன்வைத்தார்.

## பொது

மலேசிய சமூக ஆர்வலரான ஐரீன் சேவியர், பெண்களின் உரிமைகள் மற்றும் தொழிலாளர்களின் உரிமைகளில் அக்கறை கொண்டவர். மேலும் உரிமைகளுக்காகப் போராடும் பிற இயக்கங்களின் செயல்பாடுகளிலும் ஈடுபட்டுள்ளார். பெண்கள் உதவிக் கழகம் (*Women’s Aid Organisation* - **WAO**) எனும் அமைப்பிலும் பங்கு வகிக்கின்றார்.

மலேசியத் தொழிலாளர்களுக்கு நியாயமான முறையில் ஊதியம் வழங்கப்பட வேண்டும் என்று மலேசியாவில் ஒழுக்கமான ஊதியம் （*Malaysia for Decent Living Wage*）எனும் அமைப்பையும் தோற்றுவித்தார்.

## சிறை வாழ்க்கை

கமுந்திங் தடுப்பு மையத்தில் (*Kamunting Detention Centre*) 355 நாட்கள் தடுத்து வைக்கப்பட்டு இருந்த போது, ஐரீன் ஒரு பெண் உரிமை ஆர்வலராகப் பணிபுரிந்ததால் குறிவைக்கப் பட்டதாகவும்; தடுத்து வைக்கப்பட்ட முதல் 60 நாட்களில், தான் தாக்கப் பட்டதாகவும்; அவமானப்படுத்தப் பட்டதாகவும்; மனரீதியாகக் கொடுமை செய்யப் பட்டதாகவும் அறியப் படுத்தினார்.

கமுந்திங் தடுப்பு மையம், பேராக் தைப்பிங் நகருக்கு அருகில் கமுந்திங் எனும் புறநகர்ப் பகுதியில் அமைந்து உள்ளது. இந்தத் தடுப்பு மையத்தை **மலேசியாவின் குவாந்தானாமோ** எனும் அடைமொழியுடன் அழைப்பதும் உண்டு.

2001-ஆம் ஆண்டில், மலேசிய உள்நாட்டுப் பாதுகாப்புச் சட்டத்தின் கீழ் மனித உரிமை ஆர்வலர்களை அரசாங்கம் கைது செய்ததை எதிர்த்து அவர் உண்ணாவிரதப் போராட்டத்தில் ஈடுபட்டார்.

## மேற்கோள்

## வெளி இணைப்புகள்

* WAO: "My Experience with Police Violence as an ISA Detainee"
* "The ISA is an instrument of state terror"

பகுப்பு:1951 பிறப்புகள்
பகுப்பு:மலேசியப் பெண்ணியவாதிகள்
பகுப்பு:மலேசிய இந்தியர்கள்
பகுப்பு:மலேசிய மனித உரிமைச் செயற்பாட்டாளர்கள்
பகுப்பு:மலேசியப் பெண்கள்
காமதேனு வாகனம்

**காமதேனு வாகனம்** என்பது சிவாலயங்களில் அம்மனின் வாகனமாக உள்ளது. கோலோகம் என்ற தனி உலகத்தில் காமதேனு வசிப்பதாகவும், தேவலோகத்தில் வசிப்பதாகவும் கருத்துக்கள் உள்ளன. காமதேனு அனைத்து பசுக்களுக்கும் தாயாகவும், மந்திர சக்தி கொண்டதாகவும், இனிப்பான பாலை சுரப்பதாகவும் வர்ணிக்கப்படுகின்றன.  

காமதேனு அளவில்லா பாலைச் சரப்பது போலவே அன்னபூரணி தேவி, அளவில்லா அன்னம் வழங்கும் சக்தியுடைய கடவுள் என்பதால் தேவியின் வாகனமாக காமதேனு உள்ளது. 

## வாகன அமைப்பு

காமதேனு உடல் ஒரு பசுவினுடையதாகவும், முகம் இரு கொம்புகளைக் கொண்ட ஒரு பெண்ணினுடையதாகவும் உள்ளது. காமதேனுவின் வால் மயில் தோகையைப் போல் அமைந்துள்ளது.

## கோயில்களில் உலா நாட்கள்
* கோயம்புத்தூர் நகரின் காவல் தெய்வமாக  கோனியம்மன் கருதப்படுகிறது. காமதேனு வாகனத்தில் கோனியம்மன் வீதியுலா தேர்திருவிழாவின் போது நடைபெறுகிறது. கோவிலில் இருந்து இசை வாத்தியங்கள் முழங்க வாகனம் புறப்பட்டு, பெரிய கடைவீதி, வைசியாள் வீதி, ராஜவீதி, தேர்நிலைத்திடல் வழியாக மீண்டும் கோவிலை வந்தடைகிறது.

## இவற்றையும் காண்க

* கண்ட பேரண்ட பட்சி வாகனம்
* தாரகாசுர வாகனம்
* அதிகார நந்தி வாகனம்
* புருசா மிருக வாகனம்

## ஆதாரங்கள்


## வெளி இணைப்புகள்
* சிவகாசி பத்திரகாளியம்மன் காமதேனு வாகனத்தில் சிறப்பு அலங்காரத்தில் எழுந்தருளினர் - தினத்தந்தி

* ஏப்ரல் 07, 2022- வியாழக்கிழமை – மூன்றாம் நாள் - கைலாச பர்வதம், காமதேனு வாகனம்

* காமதேனு வாகனத்தில் வலம் வரும் மீனாட்சி அம்மன்

பகுப்பு:இந்து சமய கோயில் வாகனங்கள்
அகோகைட்டு

**அகோகைட்டு** (*Akaogiite*) என்பது மிகவும் அரிதான ஒரு கனிமமாகும். இது தைட்டானியம் ஈராக்சைடின் (TiO2) இயற்கை வடிவங்களில் ஒன்றாகும். பன்னாட்டு கனிமவியல் சங்கத்தின் கனிம குறியீடுகளின் பட்டியலில் இது Aka என்ற குறியீட்டால் குறிக்கப்படுகிறது.)
அணாடேசு, புருக்கைட்டு, உயரழுத்த இரண்டாம் நிலை தைட்டானியம் ஈராக்சைடு ஆகியவற்றோடு இணைந்து இதுவும் தைட்டானியம் ஈராக்சைடின் ஓர் உயரழுத்த பல்லுருவாக்கமாகத் திகழ்கிறது. உரூட்டைல் என்பது TiO2 இன் நிலையான பல்லுருவமாகும். இது பொதுவாக நிலையான வெப்பநிலை மற்றும் அழுத்தங்களில் காணப்படுகிறது.

செருமன் நாட்டிலுள்ள விண்கல் பள்ளமான நார்ட்லிங்கர் ரைசு விண்கல்வீழ் பள்ளத்தில்  அகோகைட்டை காணலாம். அங்கு விண்கல் தாக்கத்தின் போது ஏற்பட்ட தீவிர அழுத்தம் இதன் உருவாக்கத்தை அனுமதித்தது.

## மேற்கோள்கள்

பகுப்பு:ஆக்சைடு கனிமங்கள்
பகுப்பு:தைட்டானியம் கனிமங்கள்
பகுப்பு:ஒற்றைச்சரிவச்சுக் கனிமங்கள்
தேள் மீன்

துடுப்புகளில் அமைந்திருக்கும், முட்களின் வழியே தேள் கொட்டுவதுபோல், கடுமையான நஞ்சினைப் பாய்ச்சி மிகுந்த வலியை உண்டாக்கும் மீன்கள் **தேள் மீன்** (*Scorpion fish*) என அழைக்கப்படுகின்றதன. கடலில் வாழும் தேள் மீன்கள், அடர்ந்த வண்ணங்களையும், புள்ளிகளையும் கொண்டிருப்பதுடன் நச்சு முட்களைக் கொண்ட நீண்ட அகன்ற முதுகுத் துடுப்பினையும், மார்புத் துடுப்புகளையும், வால் துடுப்பினையும் பெற்றுள்ளன. தலையிலிருந்து முள்போன்ற நீட்சிகள் வளர்ந்து காணப்படுகின்றன. கடலில் வாழும் தேள் மீன்களில் பெரும்பாலானவை ஊனுண்ணிகளாக உள்ளன. தாம் வாழும் சூழ்நிலைக்கேற்ற உருவ அமைப்பினையும், வண்ணங்களையும் கொண்டிருப்பதால், இம்மீன்கள் மணலில் புதையுண்டு, தன்னை நாடி நீந்தி வரும் சிறிய மீன்களையும் மற்ற உயிரினங்களையும் இரையாகப் பிடித்து விழுங்குகின்றன. தம்முடைய நச்சுமிக்க முள்ளினால் உயிரினங்களைத் தாக்கி செயலிழக்கச் செய்து கொள்கின்றன. அதிக பலம் மிகப்பெரிய உணவாக்கி இம்முட்களின் உதவியினால் வாய்ந்த எதிரிகளிடமிருந்தும் தப்பித்துக் கொள்கின்றன. இதில் தேள் மீன்கள் என்று சிறப்பாக அழைக்கப்படும் ஸ்கார் பினிடே (Scorpaenidae) குடும்பத்தில் எட்டு துணைக் குடும்பங்களில் ஏறத்தாழ 60 பேரினங்களின் கீழ் 310 மீனினங்கள் பிரிக்கப்பட்டுள்ளன.

## விலங்கின வகைப்பாடு
1826 ஆம் ஆன்டாய்ன் ரிசோ பிரெஞ்சு இயற்கை வரலாற்றறிஞரால் இசுகார்ப்பினிடே என்ற குடும்பமானது குறிப்பிடப்பட்டது.  இந்த விலங்கினக் குடும்பமானது இசுகார்ப்பினிஃபோர்ம்சு என்ற பேரினத்தில் இசுகார்ப்பினிடே என்ற துணை இனமாக *[[உலகில் உள்ள மீன்கள் (நூல்)]]* என்ற புத்தகத்தின் 5-ஆம் பதிப்பில் உள்ளடக்கப்பட்டுள்ளது. but other authorities place it in the Perciformes either in the suborder Scorpaenoidei  அல்லது இக்குடும்பமானது இசுகார்ப்பியநோய்டியா குடும்பத்தின் பெருங்குடும்பமாகவோ வகைப்படுத்தப்பட்டுள்ளது. 

## மேற்கோள்கள்
பகுப்பு:கடல்வாழ் உயிரினங்கள்
பகுப்பு:மீன்கள்
அசாம் சட்ட மேலவை

**அசாம் சட்ட மேலவை** (*Assam Legislative Council*; ) 1913 முதல் 1935 வரை இந்தியாவில் அசாமின் ஓரவை சட்டமன்றமாக இருந்தது, பின்னர் 1935 முதல் 1947 வரை ஈரவை சட்டமன்றத்தின் மேல் அவையாக இருந்தது, இது இந்திய (மாகாண சட்டமன்றங்கள்) ஆணை, 1947 மற்றும் அசாம் சட்டமன்றம் மூலம் கலைக்கப்பட்டு ஓரவை ஆனது.

## குறிப்புகள்

பகுப்பு:அசாம்
பகுப்பு:அசாம் அரசு
பகுப்பு:இந்திய மாநிலங்களின் சட்டமன்றங்கள்
மத்தியப் பிரதேசச் சட்ட மேலவை

**மத்தியப் பிரதேசச் சட்ட மேலவை** (*Madhya Pradesh Legislative Council*) 1956 முதல் 1969 வரை இந்தியாவின் மத்தியப் பிரதேச மாநிலத்தின் சட்டமன்றத்தின் மேலவையாக இருந்தது. இது மாநிலங்கள் மறுசீரமைப்புச் சட்டம், 1956  நிறைவேற்றப்பட்ட பிறகு 72 இடங்களுடன் உருவாக்கப்பட்டது. இது பின்னர் *சட்ட மேலவைகள் சட்டம், 1957* நிறைவேற்றப்பட்ட பின்னர் இது 90 இடங்களாக அதிகரிக்கப்பட்டது. 1969 ஆம் ஆண்டு *மத்திய பிரதேச சட்ட மேலவை (நீக்கம்) சட்டம், 1969* இயற்றப்பட்டதன் மூலம் மேலவை ரத்து செய்யப்பட்டது.

2019ல், சட்ட மேலவையை மீண்டும் உருவாக்க வேண்டும் என்ற கோரிக்கைகள் எழுந்தன.

## குறிப்புகள்

பகுப்பு:மத்தியப் பிரதேசம்
பகுப்பு:மத்தியப் பிரதேச அரசு
பகுப்பு:இந்திய மாநிலங்களின் சட்டமன்றங்கள்
பஞ்சாப் சட்ட மேலவை (நீக்கம்) சட்டம், 1969

**பஞ்சாப் சட்ட மேலவை (நீக்கம்) சட்டம், 1969** என்பது இந்தியாவில் ஒரு சட்டமாகும், இது 1969 இல் ஏற்றுக்கொள்ளப்பட்டது. இந்த சட்டத்தின் மூலம் பஞ்சாப் சட்ட மேலவை கலைக்கப்பட்டது. பஞ்சாப் சட்ட மேலவையை கலைப்பின் விளைவாக, துணை, தற்செயலான மற்றும் விளைவான விஷயங்களையும் சட்டம் வழங்குகிறது. இந்த சட்டம் 7 சனவரி 1970ல் அமலுக்கு வந்தது. இந்தச் சட்டத்தின் மூலம், பஞ்சாப் சட்டமன்றம், இந்திய அரசியலமைப்புச் சட்டத்தின் 168வது உட்பிரிவில் 'பஞ்சாப்' என்ற வார்த்தையைத் தவிர்த்து (அதாவது ஈரவை சட்டமன்றங்களைக் கொண்ட மாநிலங்களைப் பட்டியலிடும் அரசியலமைப்பின் உட்பிரிவு), ஓரவையாக மாறியது.

## மேலும் காண்க

* பஞ்சாப் சட்டமன்றம்

## மேற்கோள்கள்

பகுப்பு:இந்தியப் பஞ்சாபில் அரசியல்
பகுப்பு:பஞ்சாப் (இந்தியா)
பஞ்சாப் சட்ட மேலவை

**பஞ்சாப் சட்ட மேலவை** (*Punjab Legislative Council*) என்பது இந்தியாவின் பஞ்சாப் மாநிலத்தின் மாநில சட்டமன்றத்தின் மேலவையாகும். பஞ்சாப் சட்டமன்றத்தின் இந்த மேலவைபஞ்சாப் சட்ட மேலவை (நீக்கம்) சட்டம், 1969 மூலம் கலைக்கப்பட்டது.

## குறிப்புகள்

பகுப்பு:பஞ்சாப் (இந்தியா)
பகுப்பு:இந்திய பஞ்சாப் அரசு
பகுப்பு:இந்தியப் பஞ்சாபில் அரசியல்
பகுப்பு:இந்திய மாநிலங்களின் சட்டமன்றங்கள்
மல்லாடி விஷ்ணு

**மல்லாடி விஷ்ணு** (*Malladi Vishnu*) என்பவர் இந்திய அரசியல்வாதியும் ஆந்திரப் பிரதேச சட்டமன்ற உறுப்பினரும் ஆவார். இவர் ஒய். எஸ். ஆர். காங்கிரசு கட்சியின் சட்டமன்ற உறுப்பினராக உள்ளார். ஒய். எஸ். ஆர். காலத்தில் விஜயவாடாவின் வூடா தலைவராகப் பணியாற்றினார். இவர் 2009ஆம் ஆண்டு நடைபெற்ற ஆந்திரப்பிரதேச சட்டமன்றத் தேர்தலில் விசயவாடா மத்திய சட்டமன்றத் தொகுதியில் இந்தியத் தேசிய காங்கிரசு கட்சியின் சார்பில் போட்டியிட்டு வெற்றி பெற்றார். பின்னர் 2019ஆம் ஆண்டு நடைபெற்ற தேர்தலில் மீண்டும் போட்டியிட்டு வெற்றி பெற்று சட்டமன்ற உறுப்பினராகப் பணியாற்றினார். ஆனால் இம்முறை இவர் ஒய். எஸ். ஆர். காங்கிரஸ் கட்சியின் சார்பில் போட்டியிட்டார்.

## மேற்கோள்கள்

பகுப்பு:தெலுங்கு மக்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:வாழும் மக்கள்
பகுப்பு:ஆந்திரப் பிரதேச சட்டமன்ற உறுப்பினர்கள்
பழுப்பு கதிர்க்குருவி

**பழுப்பு கதிர்க்குருவி** (*Brown prinia*)(*பிரினியா பாலிக்ரோவா*) என்பது *சிஸ்டிகோலிடே* குடும்பத்தில் உள்ள பறவை சிற்றினமாகும். பர்மா கதிர்க்குருவி (*பி. குக்கி*) மற்றும் அன்னம் கதிர்க்குருவி (*பி. ராக்கி*) ஆகியவை முன்பு இந்த சிற்றினத்துடன் இணைந்திருந்தன.

## பரம்பல்
பழுப்புக் கதிர்க்குருவி தென்கிழக்காசியாவின் பிரதான நிலப்பரப்பில், அதாவது தாய்லாந்து, லாவோஸ், வியட்நாம் மற்றும் கம்போடியாவின் பெரும்பாலான பகுதிகளிலும், இந்தோனேசியாவின் சாவாகம் தீவிலும் காணப்படுகிறது. இதன் இயற்கை வாழ்விடம் மிதவெப்பமண்டல அல்லது வெப்பமண்டல வறண்ட காடுகள் ஆகும். மியான்மர், தொலைதூர மேற்கு தாய்லாந்து, தொலைதூர மேற்கு லாவோஸ் மற்றும் தெற்கு சீனாவில் உள்ள கதிர்க்குருவிகள் இப்போது *பி. குக்கி* சிற்றினத்தினை சேர்ந்தவையாகக் கருதப்படுகின்றன. அதே நேரத்தில் வியட்நாமின் தா லட் பீடபூமி மற்றும் தூரக் கிழக்கு கம்போடியாவில் உள்ள கதிர்க்குருவிகள் இப்போது *பி. ராக்கி* சிற்றினத்தினைச் சேர்ந்தவையாகக் கருதப்படுகின்றன.

## துணையினங்கள்
இந்தச் சிற்றினத்தின் கீழ் இரண்டு அங்கீகரிக்கப்பட்ட துணையினங்கள் உள்ளன. அவை தாய்லாந்து, லாவோஸ், வியட்நாம் மற்றும் கம்போடியாவில் காணப்படும் *பி. பி. தெய்க்னானி* மற்றும் *பி. பி. பாலிக்ரோவா*, சாவகம் தீவில் காணப்படுகிறது. *பி. பி. தெய்க்னானி* முன்பு *பி. பி. குக்கி* சிற்றினத்தின் கிழக்குக் பகுதி கதிர்க்குருவிகளாக கருதப்பட்டன. 2019 ஆய்வு வரை, இதனை பர்மிய மற்றும் தென் சீன பறவைகளிலிருந்து வேறுபடுத்தியதன் அடிப்படையில், *பி. குக்கி* மறு வகைப்பாட்டிற்கு உட்படுத்தப்பட்டு, தாய்லாந்து, லாவோஸ் மற்றும் கம்போடிய பறவைகளைக் கொண்டு புதிய துணையினமாக மறுவகைப்படுத்தப்பட்டது. 

இதற்கு அமெரிக்க பறவையியலாளர் ஹெர்பர்ட் கிர்டன் தெய்க்னானி நினைவாகப் பெயரிடப்பட்டது.

## மேற்கோள்கள்


பகுப்பு:கதிர்க்குருவி
ஜெயபென் தக்கர்

**ஜெயபென் தக்கர்** (*Jayaben Thakkar*)(பிறப்பு 14 மே 1952) என்பவர் குசராத்து மாநிலத்தினைச் சேர்ந்த இந்திய அரசியல்வாதி ஆவார்.

## சொந்த வாழ்க்கை
குசராத்து மாநிலம் பரோடாவில் உள்ள மகாராஜா சாயாஜிராவ் பல்கலைக்கழகத்தில் தக்கர் இளங்கலைப் பட்டம் பெற்றுள்ளார். ஜெயபென் தக்கார், பரத்குமார் எச். தக்கார் என்பவரை மணந்தார். இவர்களுக்கு இரண்டு குழந்தைகள் உள்ளனர். இவர் ‘அப்னே சமஸ்கிருதிக் பிரதிக்’ ('நமது கலாச்சார சின்னங்கள்') எனும் புத்தகத்தினை இந்தியிலிருந்து குசராத்தி மொழிக்கு மொழிபெயர்த்துள்ளார்.

இவர் ஆத்திரேலியா, செக் குடியரசு, மலேசியா, ஐக்கிய இராச்சியம் மற்றும் அமெரிக்க ஐக்கிய நாடுகளுக்குப் பயணம் செய்துள்ளார்.

## அரசியல்
ஜெயாபென் தக்கர் பாரதிய கட்சியினை சேர்ந்தவர். இவர் இந்திய நாடாளுமன்றத்தின் மக்களவை உறுப்பினராக இருந்துள்ளார். ஜெயபென் தக்கர் இந்திய நாடாளுமன்றத்தின் 12வது, 13வது, 14வது மக்களவை தேர்தல்களில் குசராத்து மாநிலம் வதோதரா மக்களவைத் தொகுதியில் பாரதிய ஜனதா கட்சியின் வேட்பாளராகப் போட்டியிட்டு வெற்றி பெற்று மக்களவை உறுப்பினராகப் பணியாற்றினார்.

## வெளி இணைப்புகள்

* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று ஓவியம்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:13வது மக்களவை உறுப்பினர்கள்
பகுப்பு:12வது மக்களவை உறுப்பினர்கள்
பகுப்பு:14வது மக்களவை உறுப்பினர்கள்
பகுப்பு:1952 பிறப்புகள்
பகுப்பு:வாழும் மக்கள்
இந்துபாய் அமீன்

**இந்துபாய் பைலால் அமீன்** (*Indubhai Bhailal Amin*)(19 ஆகத்து 1915-5 சனவரி 2020) என்பவர் குசராத்து மாநிலத்தினைச் சேர்ந்த இந்திய அரசியல்வாதி ஆவார். அமீன் பரோடாவில் உள்ள பள்ளி கல்லூரிகளில் படித்துள்ளார். இவர் ஒரு மருத்துவர் ஆவார். அமீன் அனுசுயா என்பவரை மணந்தார். இவர் இந்திய நாடாளுமன்றத்தின் கீழ் சபையான மக்களவைக்குச் சுயேச்சை உறுப்பினராக 1952ஆம் ஆண்டு தேர்ந்தெடுக்கப்பட்டார்.  அமீன் சனவரி 5, 2020ஆம் நாள் நீண்ட கால நோய் காரணமாகக் காலமானார்.

## மேற்கோள்கள்

## வெளி இணைப்புகள்
* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாறு

பகுப்பு:1ஆவது மக்களவை உறுப்பினர்கள்
பகுப்பு:1915 பிறப்புகள்
பகுப்பு:2020 இறப்புகள்
சி. கே. நாயுடு வாழ்நாள் சாதனையாளர் விருது

**படைத்தலைவர் சி. கே. நாயுடு வாழ்நாள் சாதனையாளர் விருது** (*C. K. Nayudu Lifetime Achievement Award*) என்பது இந்திய துடுப்பாட்ட விளையாட்டிற்கு இணையற்ற பங்களிப்பை வழங்கிய நபர்களுக்கு இந்தியத் துடுப்பாட்டக் கட்டுப்பாடு வாரியத்தால்  வழங்கப்படும் ஒரு விருது ஆகும். இது முன்னாள் துடுப்பாட்ட வீரருக்கு இவ்வாரியம்  வழங்கும் உயரிய கௌரவமாகும்.

## வரலாறு
கே.என்.பிரபு மட்டுமே இவ்விருதை வென்ற ஒரே விளையாட்டுப் பத்திரிகையாளர் ஆவார். ராசீந்தர் கோயல், பத்மகர் சிவால்கர் மற்றும் பி.பி. நிம்பல்கர் ஆகியோர் மட்டுமே ஐந்து நாள் துடுப்பாட்டப் போட்டி அல்லாத துடுப்பாட்ட வீரர்களாக கௌரவிக்கப்பட்டனர்.
## விருது
சி. கே. நாயுடு வாழ்நாள் சாதனையாளர் விருது ஒரு கோப்பை, பாராட்டுப் பத்திரம் மற்றும் ₹25 லட்சம் ரொக்கப் பரிசு ஆகியவற்றை உள்ளடக்கியதாகும். 
## விருது பெற்றவர்கள்

## மேற்கோள்கள்
 

பகுப்பு:துடுப்பாட்ட விருதுகள்
பகுப்பு:இந்திய விளையாட்டு விருதுகள்
மலேசிய இசுலாமிய கட்சி ஆதரவாளர்கள் மன்றம்

**மலேசிய இசுலாமிய கட்சி ஆதரவாளர்கள் மன்றம்** (ஆங்கிலம்: *PAS Supporter's Assembly*; மலாய்: *Dewan Himpunan Penyokong PAS*; சீனம்:不是支持者大会 சாவி எழுத்துமுறை: ديوان همڤونن ڤندوکوڠ ڤاس ) என்பது மலேசிய இசுலாமிய கட்சியின் தலைமைப் பிரிவுகளில் ஒன்றாகும். மலேசிய இசுலாமிய கட்சியின் இசுலாமிய மதம் சாரா உறுப்பினர்களைக் கொண்டது. 

தற்போது பாலசுப்ரமணியம் நாச்சியப்பன் (*Balasubramaniam Nachiappan*) என்பவர் இந்த மலேசிய இசுலாமிய கட்சி ஆதரவாளர்கள் மன்றப் பேரவையின் (*Central PAS Supporters Assembly*) தலைவராக உள்ளார். முன்பு மலேசிய இசுலாமிய கட்சியின் ஆதரவாளர்கள் கூடலகம் (*PAS Supporters Club*) என்று அழைக்கப்பட்டது. மே 23, 2010 முதல் ஆதரவாளர்கள் மன்றம் (*Assembly Hall*) என தரம் உயர்த்தப்பட்டு உள்ளது.

## பொது
### அரசாங்கத்தில் ஈடுபாடு

மலேசிய நடுவண் அரசாங்கத்திலும்; மலேசிய மாநில அரசு நிர்வாகங்களிலும்; பல பதவிகளில் மலேசிய இசுலாமிய கட்சியின் ஆதரவாளர்கள் பலர், மன்றப் பிரதிநிதிகளாக நியமிக்கப்பட்டு உள்ளனர்.

### தேர்தல் பங்கேற்பு

மலேசியப் பொதுத் தேர்தல், 2008 முதல், மலேசிய இசுலாமிய கட்சியின் சார்பில் முசுலிம் அல்லாத பிரதிநிதிகள் போட்டியிட்டனர். கட்சியின் அரசியலமைப்பின் கட்டுப்பாடுகள் காரணமாக, அந்த நேரத்தில் மாற்று பாரிசான் (*Barisan Alternatif*) கூட்டணியின் சக கட்சியான மக்கள் நீதிக் கட்சியின் கீழ் போட்டியிடுவதற்கு மலேசிய இசுலாமிய கட்சி அனுமதித்தது.

மலேசியப் பொதுத் தேர்தல், 2013 முதல் இப்போது வரை, மலேசிய இசுலாமிய கட்சியின் ஆதரவாளர்கள் மன்ற உறுப்பினர்கள், தங்கள் சொந்த மலேசிய இசுலாமிய கட்சியின் சார்பில் போட்டியிடுகிறார்கள்.

## மேற்கோள்கள்

## மேலும் காண்க
* மலேசிய இசுலாமிய கட்சி

பகுப்பு:மலேசியாவில் அரசியல்
பகுப்பு:மலேசியாவில் இசுலாம்
பகுப்பு:மலேசிய அரசியல் கட்சிகள்‎
அருண் சந்திர குகா

**அருண் சந்திர குகா** (*Arun Chandra Guha*) என்பவர் இந்திய அரசியல்வாதியும் நாடாளுமன்ற மேனாள் உறுப்பினரும் ஆவார். குகா மேற்கு வங்காளத்தினைச் சேர்ந்தவர். இவர் 1952, 1957 மற்றும் 1962ஆம் ஆண்டுகளில் நடைபெற்ற இந்திய நாடாளுமன்ற பொதுத் தேர்தல்களில் இந்தியத் தேசிய காங்கிரசின் வேட்பாளராக மேற்கு வங்கத்தின் பராசத் மக்களவைத் தொகுதியிலிருந்து இந்திய நாடாளுமன்றத்தின் கீழ் சபையான மக்களவைக்கு உறுப்பினராகத் தேர்ந்தெடுக்கப்பட்டார்.

## மேற்கோள்கள்

## வெளி இணைப்புகள்

* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாறு
பகுப்பு:3வது மக்களவை உறுப்பினர்கள்
பகுப்பு:2ஆவது மக்களவை உறுப்பினர்கள்
பகுப்பு:1ஆவது மக்களவை உறுப்பினர்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:இறந்த ஆண்டு குறிப்பிடப்படவில்லை
பகுப்பு:1892 பிறப்புகள்
பகுப்பு:மேற்கு வங்காள அரசியல்வாதிகள்
பாலசுப்ரமணியம் நாச்சியப்பன்

**பாலசுப்ரமணியம் நாச்சியப்பன்** (ஆங்கிலம்: *Balasubramaniam Nachiappan*; மலாய்: *Balasubramaniam a/l Nachiappan*; சீனம்: 巴拉苏拉马尼亚姆) என்பவர் மலேசிய இசுலாமிய கட்சி ஆதரவாளர்கள் மன்றத்தின் (மலாய்: *Dewan Himpunan Penyokong PAS*) (**DHPP**) ஆங்கிலம்: *Central PAS Supporters Assembly*) தலைவர் ஆகும்.

மலேசிய இசுலாமிய கட்சி ஆதரவாளர்கள் மன்றம் என்பது மலேசிய இசுலாமிய கட்சியின் தலைமைப் பிரிவுகளில் ஒன்றாகும். மலேசிய இசுலாமிய கட்சியின் இசுலாமிய மதம் சாரா உறுப்பினர்களைக் கொண்டது. அந்த மன்றத்தின் தலைவராக பாலசுப்ரமணியம் நாச்சியப்பன் உள்ளார். மே 23, 2010-க்கு முன்னர் அந்த மன்றம் மலேசிய இசுலாமிய கட்சியின் ஆதரவாளர்கள் கூடலகம் (*PAS Supporters Club*) என்று அழைக்கப்பட்டது.

## பொது

இவர் மலேசிய நாடாளுமன்றத்தின் 14-ஆவது மேலவையின் உறுப்பினர் (*Dewan Negara*) ஆகும்.

இவர் மலேசிய மாமன்னர் அவர்களால்; 2020 சூன் 16-ஆம் தேதி மலேசிய மேலவையின் உறுப்பினராக நியமிக்கப்பட்டார்.

மலேசிய மத்திய கூட்டரசு அரசாங்கத்திலும்; மலேசிய மாநில அரசு நிர்வாகங்களிலும்; மலேசிய இசுலாமிய கட்சியின் ஆதரவாளர்கள் பலர், பற்பல பதவிகளில் பிரதிநிதிகளாகச் சேவையாற்றி வருகின்றனர்.

## தேர்தல் முடிவுகள்

## மேற்கோள்கள்

## மேலும் காண்க
* குமுதா ராமன்
* மலேசிய இசுலாமிய கட்சி
* மலேசிய இசுலாமிய கட்சி ஆதரவாளர்கள் மன்றம்

## வெளி இணைப்புகள்
* Official website of Parliament Malaysia
* Responding to Question No.48 MR BALASUBRAMANIAM A/L NACHIAPPAN regarding the latest number of Biosphere Reserve Sites and whether there are legal provisions for those who encroach on such sites.

பகுப்பு:மலேசிய இந்தியர்கள்
பகுப்பு:மலேசியத் தமிழ் அரசியல்வாதிகள்
பகுப்பு:மலேசிய இந்திய நாடாளுமன்ற உறுப்பினர்கள்
காப்பார்

**காப்பார்**, (மலாய்: *Kapar*; ஆங்கிலம்: *Kapar*; சீனம்: 卡帕尔); என்பது மலேசியா, சிலாங்கூர் மாநிலத்தில், கிள்ளான் மாவட்டத்தில் அமைந்து உள்ள ஒரு நகரம்.

காப்பார் நகரம் மலாக்கா நீரிணையில் பாயும் காப்பார் ஆற்றுக்கு (*Kapar River*) அருகில் உள்ளது. இந்த நகரத்தின் மேற்கில், பெரிய அளவிலான சதுப்பு நிலம் உள்ளது. ஆனால் கடலை ஒட்டிய சில பகுதிகளில் மட்டும் மீட்கப்பட்டு உள்ளது.

## பொது

காப்பார் நகரம் மலாய்க்காரர்கள், சீனர்கள் மற்றும் இந்தியர்கள் ஆகிய மூன்று இணத்தவர்களைக் கொண்ட ஒரு பகுதி. மலாய் மக்களில் பலர் ஜாவானிய வம்சாவளியைச் சேர்ந்தவர்கள். நகரப் பகுதி சீனர்களால் நடத்தப்படும் கடைகளினால் நிரம்பியுள்ளது.

இந்தியர்கள் பெரும்பாலும் புறநகர்ப்பகுதிகளில் வாழ்கின்றனர். காப்பார் பகுதியில் நிறைய செம்பனைத் தோட்டங்கள் உள்ளன. அந்தத் தோட்டங்கள் ரப்பர் தோட்டங்களாக இருந்த போது தமிழர்கள் கணிசமான அளவில் வாழ்ந்தார்கள்.

## கிள்ளான் மாவட்டம்

கிள்ளான் மாவட்டம் (*Klang District*) மாவட்டத்திற்கு வடக்கில் கோலா சிலாங்கூர் மாவட்டம்; தெற்கில் கோலா லங்காட் மாவட்டம்; கிழக்கில் பெட்டாலிங் மாவட்டம்; ஆகிய மூன்று மாவட்டங்கள் உள்ளன. மேற்கே மலாக்கா நீரிணை; 53.75 கி.மீ. அளவிற்குக் கடற்கரை பகுதியைக் கொண்டு உள்ளது.

இந்த மாவட்டத்தின் முக்கிய நகரம் கிள்ளான் (*Klang City*). மற்ற நகரங்கள் கிள்ளான் துறைமுகம், பண்டமாரான், காப்பார், மேரு மற்றும் பண்டார் சுல்தான் சுலைமான். இந்த மாவட்டம் கிள்ளான் மற்றும் காப்பார் என இரண்டு முக்கிம்களாகப் பிரிக்கப்பட்டு உள்ளது.

கிள்ளான் ஆறு இந்த மாவட்டத்தின் வழியாகப் பாய்ந்து கிள்ளான் துறைமுகத்திற்கு அருகில் முடிவு அடைகின்றது. மேலும் இந்த மாவட்டத்தின் கடல் பகுதிகளில் கிள்ளான் தீவு; இண்டா தீவு; செட் மாட் சின் தீவு; நண்டு தீவு; தெங்கா தீவு; ரூசா தீவு; செலாட் கெரிங் தீவு; பிந்து கெடோங் தீவு போன்ற தீவுகள் உள்ளன.

## மேற்கோள்கள்

## மேலும் காண்க
* கிள்ளான் மாவட்டம்
* மலாக்கா நீரிணை

## வெளி இணைப்புகள்
* Pictures about Kapar, Selangor

பகுப்பு:மலேசிய நகரங்கள்
பகுப்பு:சிலாங்கூர்
ஜலகம் வெங்கல் ராவ் பூங்கா

**ஜலகம் வெங்கல் ராவ் பூங்கா** (*Jalagam Vengal Rao Park*) என்பது ஜேவிஆர் பூங்கா என்றும் அழைக்கப்படுகிறது. இப்பூங்கா இந்தியாவின் தெலங்காணா மாநிலம் ஐதராபாத்தில் உள்ள பஞ்சாரா ஹில்ஸ் பகுதியில் அமைந்துள்ளது. ஆந்திரப் பிரதேசத்தின் 5வது முதல்வர் ஜலகம் வெங்கல ராவின் நினைவாக இந்தப் பூங்காவுக்குப் பெயரிடப்பட்டது.

இந்தப் பூங்கா பராமரிப்பு பணியைத் தனியார் ஒப்பந்ததாரரிடம் பெருநகர் ஐதராபாத்து மாநகராட்சி ஒப்படைத்துள்ளது. பூங்காவில் இப்போது விருந்து மற்றும் இசை நிகழ்ச்சிகள் நடைபெறுகிறது.

## மேற்கோள்கள்

பகுப்பு:Coordinates on Wikidata
பகுப்பு:ஐதராபாத்து
வருமான வரித் துறை

**வருமான வரித் துறை** (**Income Tax Department**), இந்திய அரசின் நிதி அமைச்சகத்தின் கீழ் உள்ள மத்திய நேரடி வரிகள் வாரியத்தின் கீழ் செயல்படுகிறது. 1961 வருமான வரி சட்டத்தின் கீழ் இத்துறை இந்திய அரசிற்கு வருமான வரி வசூலிப்பதற்கு நிறுவப்பட்டது. மேலும் இத்துறை பினாமி சொத்துக்கள் பரிவர்த்தனைகள் தடுப்பதற்கும், கருப்புப் பணத்தை கண்டறிவதற்கும் மற்றும் வருமான வரி புலனாய்வு மற்றும் குற்றவியல் விசாரணை செய்வதற்கும் அதிகாரம்  கொண்டுள்ளது.

1961ஆம் ஆண்டின் வருமான வரிச்சட்டம், வருமான வரித் துறைக்கு தனிநபர்கள், தொழில் மற்றும் வணிக நிறுவனங்கள், சங்கங்கள், உள்ளாட்சி நிறுவனங்கள், நீதித்துறை அதிகாரம் பெற்ற செயற்கையான நபர்களிடமிருந்து வருமான வரி வசூலிப்பதற்கு அதிகாரம் கொண்டுள்ளது.
வருமான வரி ஏய்ப்பு செய்பவர்களையும், வருமான வரி கட்டுவதை தவிர்க்கும் நபர்களை கண்டறிந்து நடவடிக்கை எடுக்கவும் இத்துறைக்கு அதிகாரம் உள்ளது. வருமான வரி செலுத்தாமல் ஏய்ப்பு செய்வது அல்லது தவிர்ப்பது தண்டனைக்குரிய குற்றச் செயல் ஆகும்.

## நிர்வாகம்
சட்டபூர்வ உயர் அமைப்பான மத்திய நேரடி வரிகள் வாரியத்தின் கீழ் வருமான வரித் துறை இயங்குகிறது. இத்துறை 18 வருமான வரி மண்டலங்களையும், வருமான வரி விசாரணை தலைமை இயக்குநரகம் உள்ளிட்ட 10 சிறப்பு இயக்குநகரங்களைக் கொண்டுள்ளது.

### மண்டல தலைமையகங்கள்
தற்போது வருமான வரித் துறை முதன்மை தலைமை வருமான வரி அணையாளர்களின் கீழ் 18 மண்டலங்கள் செயல்படுகிறது. வருமான வரி தலைமை ஆணையாளர்களின் கீழ் துணை-மண்டலங்கள் செயல்படுகிறது.

### இயக்குநரகங்கள்
வருமான வரித்துறையின் சிறப்புப் பணிகளை மேற்கொள்ள 10 இயக்குநரகங்கள் செயல்படுகிறது. அவைகளில் முக்கியமானது வருமான வரி புலனாய்வு & விசாரணை இயக்குநரகம் ஆகும். 

## இதனையும் காண்க
* மத்திய நேரடி வரிகள் வாரியம்
* இந்தியாவில் வருமான வரி
* வருமானவரி பிடித்தம்
* வருமான வரி விசாரணை தலைமை இயக்குநரகம்
* பான் கார்டு

## மேற்கோள்கள்

பகுப்பு:இந்திய வருமானவரித் துறை
பகுப்பு:இந்திய நிதி அமைச்சகம்
கலோஜி நாராயண ராவ் சுகாதார அறிவியல் பல்கலைக்கழகம்

**கலோஜி நாராயண ராவ் சுகாதார அறிவியல் பல்கலைக்கழகம்** (*Kaloji Narayana Rao University of Health Sciences*) என்பது இந்தியாவின் தெலங்காணா மாநிலத்தின் வாரங்கல் நகரில் உள்ள பொதுப் பல்கலைக்கழகம் ஆகும். இப்பல்கலைக்கழகம் கவிஞரும் தெலங்காணாவின் அரசியல் ஆர்வலருமான கலோஜி நாராயண ராவின் பெயரால் அழைக்கப்படுகிறது.

## வரலாறு
தெலங்காணா மாநிலம் பிரிக்கப்படுவதற்கு முன்பு, அனைத்து மருத்துவக் கல்லூரிகளும் டாக்டர் என். டி. ஆர். சுகாதார அறிவியல் பல்கலைக்கழகத்துடன் இணைக்கப்பட்டிருந்தன. எனவே, ஆந்திரப்பிரதேசத்திலிருந்து தெலங்காணா மாநிலம் பிரிக்கப்பட்ட பிறகு, தெலங்காணா அரசு *"கலோஜி நாராயண ராவ் சுகாதார அறிவியல் பல்கலைக்கழகம்" என்ற* புதிய பல்கலைக்கழகத்தை நிறுவியது. இதற்கு இந்தியப் பிரதமர் நரேந்திர மோதி 7 ஆகத்து 2016 அன்று முறைப்படி அடிக்கல் நாட்டினார். இப்பல்கலைக்கழகம் தெலங்காணா மருத்துவக் கல்லூரிகளின் மறு இணைப்புடன் சூன் 2016 முதல் செயல்படத் தொடங்கியது.

## சேர்க்கை மற்றும் படிப்புகள்
மருத்துவம் மற்றும் பல் மருத்துவ இளநிலைப் படிப்பிற்கான மாணவர் சேர்க்கையானது சேர்வதற்கான விண்ணப்பதாரரின் நீட் தேர்வு (தேசிய தகுதி நுழைவுத் தேர்வு) தரவரிசை மற்றும் பிற துணை மருத்துவ மற்றும் மருந்தியல் படிப்புகளுக்கான இஏஎம்சிஈடி தரவரிசை அடிப்படையிலும் நடைபெறுகிறது.

## இணைவுபெற்ற கல்லூரிகள்

### அரசு கல்லூரிகள்
அரசு கல்லூரிகளில் 1250 மருத்துவ இடங்கள் உள்ளன. குறிப்பிடத்தக்கக் கல்லூரிகள்:

* உஸ்மானியா மருத்துவக் கல்லூரி, ஐதராபாத்
* காந்தி மருத்துவக் கல்லூரி, ஐதராபாத்
* காகடியா மருத்துவக் கல்லூரி, வாரங்கல்
* ராஜீவ் காந்தி மருத்துவ அறிவியல் நிறுவனம், அடிலாபாத்
* அரசு மருத்துவக் கல்லூரி, நிஜாமாபாத்
* அரசு மருத்துவக் கல்லூரி, மகபூப்நகர்
* அரசு மருத்துவக் கல்லூரி, சித்திப்பேட்டை

### தனியார் கல்லூரிகள்
தனியார் கல்லூரிகளில் 2250 இடங்கள் உள்ளன. 

* துர்காபாய் தேஷ்முக் இயன்முறை கல்லூரி, ஐதராபாத்
* டெக்கான் மருத்துவ அறிவியல் கல்லூரி, ஐதராபாத்
* சதன் மருத்துவ அறிவியல் நிறுவனம், ஐதராபாத்
* காமினேனி மருத்துவ அறிவியல் நிறுவனம், நர்கெட்பல்லி
* மகேசுவரா மருத்துவக் கல்லூரி மற்றும் மருத்துவமனை, பதஞ்செரு

## மேற்கோள்கள்

## வெளி இணைப்புகள்
* 

பகுப்பு:தெலங்காணா மருத்துவக் கல்லூரிகள்
அரசு மருத்துவக் கல்லூரி, சித்திப்பேட்டை

**அரசு மருத்துவக் கல்லூரி, சித்திபேடை** (*Government Medical College, Siddipet*) அல்லது **சித்திபேட்டை** **மருத்துவக் கல்லூரி** என்பது தெலங்காணா மாநிலம் சித்திபேட்டையில் அமைந்துள்ள அரசு மருத்துவக் கல்லூரி ஆகும். இக்கல்லூரி சனவரி 2018-ல் இந்திய மருத்துவக் கழகத்தின் அனுமதியைப் பெற்றது. இக்கல்லூரி கலோஜி நாராயண ராவ் சுகாதார அறிவியல் பல்கலைக்கழகத்துடன் இணைக்கப்பட்டுள்ளது.

## வரலாறு
சித்திபேட்டை மருத்துவக் கல்லூரி 3 சூன் 2018 அன்று திறக்கப்பட்டது. சாதனை நேரத்தில் கட்டுமானப் பணிகள் ஐந்தரை ஆண்டுகளில் நிறைவடைந்தன. சுமார் 700 கோடி செலவில் 50 ஏக்கர் பரப்பளவில் கல்லூரி மற்றும் மருத்துவமனை கட்டப்பட்டுள்ளது. இந்திய மருத்துவக் கழகம் இக்கல்லூரியில் 150 இளநிலை மருத்துவ மாணவ சேர்க்கை இடங்களுக்கு அனுமதி அளித்தது. இம்மருத்துவக் கல்லூரியின் முதல் கல்வியாண்டு 2018-19ல் தொடங்கியது. 

## மருத்துவமனை
சித்திபேட்டையில் 100 படுக்கைகள் கொண்ட மருத்துவமனை, மருத்துவக் கல்லூரியின் ஒரு பகுதியாக 300 படுக்கை வசதியாக மேம்படுத்தப்பட்டது. இங்கு வகுப்பறைகள், ஆய்வகங்கள் மற்றும் நூலகம் ஆகியவற்றைக் கொண்டுள்ளது.

## மேலும் பார்க்கவும்
* இந்தியாவில் கல்வி
* இந்தியாவில் படிப்பறிவு
* தெலங்காணாவில் உள்ள உயர்கல்வி நிறுவனங்களின் பட்டியல்
* இந்திய மருத்துவக் கழகம்

## மேற்கோள்கள்

## வெளி இணைப்புகள்

* 

பகுப்பு:தெலங்காணா மருத்துவக் கல்லூரிகள்
சீமா கோலி

thumb|சீமா கோலி
**சீமா கோலி**  (Seema Kohli)  இந்தியாவைச் சேர்ந்த ஒரு சமகால கலைஞர், சிற்பி மற்றும் கவிஞர் என அறியப்படுகிறார்.  ஓவியம், சிற்பம் மற்றும் நிறுவுதல் என பல்வேறு பணிகளில் இவர்  பணியாற்றியுள்ளார்.

கொச்சி-முசிரிசு பைனாலே எனப்படும் கலை பொருட்காட்சி, இத்தாலியில் உள்ள  புளோரன்சு பைனாலே என்ற பொருட்காட்சி,  வெனிசு பைனாலே என்ற வெனிசு நகரத்திலுள்ள கலை பண்பாட்டு பொருட்காட்சி, இந்தியாவின் தேசிய நவீன கலை காட்சிக்கூடம் ,   சுவிட்சர்லாந்தில் உள்ள ஆர்ட் பாசல் எனப்படும் கண்காட்சி, ஜெய்ப்பூர் இலக்கிய விழா அரங்கம், சகாங்கீர் கலை காட்சிக் கூடம் மற்றும் இந்திய கலை கண்காட்சி ஆகிய இடங்களில்  இவரது படைப்புகள் இடம்பெற்றுள்ளன.

## ஆரம்ப வாழ்க்கை மற்றும் தொழில்
சீமா கோலி 1960 ஆம் ஆண்டு இந்தியாவின் தில்லியில் பிறந்தார். தில்லி பல்கலைக்கழகத்தின் மிராண்டா அவுசில் கோலி தனது பட்டப்படிப்பை முடித்தார்.

2009 ஆம் ஆண்டு இத்தாலியின் புளோரன்சு நகரில் நடந்த புஃப்ளோரன்சு பைனாலே என்ற பொருட்காட்சியில்  சீமா கோலி தனது "சுவயம்சித்தா - கட்டுக்கதை, மனம் மற்றும் இயக்கம்" படத்திற்காக தங்கப் பதக்கம் பெற்றார்.

2021 ஆம் ஆண்டு நடைபெற்ற பீகார் மியூசியம் பைனாலே என்ற கண்காட்சிக்கும், செய்ப்பூர் இலக்கியத் திருவிழா உள்ளிட்ட பல்வேறு இந்திய மற்றும் பன்னாட்டு கல்வி நிறுவனங்களுக்கும் இவர் அழைக்கப்பட்டுள்ளார்.

*இவருடைய தேநீர் கோப்பையில் ஒரு புயல் என்ற* புத்தகம் சஞ்சித் கலை, கலை பாரம்பரியம் மற்றும் ஆருசி கலை போன்ற கண்காட்சிகளுக்குத் தேர்ந்தெடுக்கப்பட்டது.

கோலி 2016 ஆம் ஆண்டில் கலா கோடா கலை விழாவில் 1,000 வண்ண வெட்டுக் கண்ணாடிகள் மற்றும் 700 கண்ணாடி வைத்திருப்பவர்களைப் பயன்படுத்தி ஒரு பெரிய நிறுவலைத் உருவாக்கினார்.

2019 ஆம் ஆண்டில், புனித கலை அருங்காட்சியகம் (மோசா) கோலியின் கலைப்படைப்புகளின் ஆறு மாத கண்காட்சியை பெல்ஜியத்தின் பிரசல்சுக்கு அருகிலுள்ள தர்புய், ராதாதேசு என்ற இடத்தில் நடத்தியது.

## புத்தகங்கள் மற்றும் வெளியீடுகள்

* "யோகினிகளின் பாதையில் தெய்வங்களை அனுபவிப்பது" சீமா கோலியின் பங்களிப்பு - 2019 
* *எனது தேநீர் கோப்பையில் ஒரு புயல்*, 2022 

## விருதுகள் மற்றும் அங்கீகாரம்

* 2014 ஆம் ஆண்டிற்கான பெண் அதிகாரம் , சிறந்த சாதனையாளர் விருது, மாலிகுல் தகவல் தொடர்பாடல், மும்பை 
* 2007 ஆம் ஆண்டிற்கான லலித் கலா அகாடமி பெண்களுக்கான தேசிய விருது 

## மேற்கோள்கள்

## புற இணைப்புகள்

* இந்தியா உள்ளடக்கிய உச்சி மாநாட்டில் சீமா கோலி பேசுகிறார் 
* பணிபுரியும் கலைஞர்: சீமா கோலி ( பிபிசி இந்தி )

பகுப்பு:1960 பிறப்புகள்
பகுப்பு:வாழும் மக்கள்
பகுப்பு:கலைஞர்கள்
பகுப்பு:இந்தியப் பெண்கள்
பகுப்பு:தில்லி நபர்கள்
பகுப்பு:இந்தியக் கலைஞர்கள்
ஜக்கலி

**ஜக்கலி** (*Jaggali*) எனப்படுவோர் இந்திய மாநிலங்களான  ஆந்திரப் பிரதேசம் மற்றும் ஒடிசா பகுதிகளில், வாழுகின்ற  தெலுங்கு   பேசும்  இனக்குழுவினர் ஆவார். இச்சமூகத்தினர் மாதிகா இனத்தவர்களின் உட்பிரிவினர் ஆவார்.

## பெயர்க் காரணம்
ஜக்கலி என்பது *ஸ்சட்குழி* என்ற சமசுகிருதப் பெயர்தான் மருவி ஜக்கலி என்று  அழைக்கப்படுகிறது. ஸ்சட்குழி என்ற சமசுகிருத சொல்லுக்கு “செத்த மாட்டை உண்பவன்” அல்லது “அதிக இறைச்சி உண்பவன்” என்று பொருளாகும்.
## தொழில்
இச்சமூகத்தினர் பொதுவாக தோல் சம்பந்தமான தொழிலில் ஈடுபட்டு வருகின்றனர்.
## மேற்கோள்கள்

பகுப்பு:தெலுங்குச் சமூகங்கள்